

ที่ มท ๐๘16.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน ๒๕6๗

เรื่อง ขอเชิญเข้าร่วมโครงการอบรมนำร่องการใช้งานระบบรายงานประเมินตนเองอิเล็กทรอนิกส์ของสถานศึกษา

เรียน ผู้ว่าราชการจังหวัดบุรีรัมย์ จังหวัดเชียงราย และจังหวัดนครศรีธรรมราช

สิ่งที่ส่งมาด้วย สำเนาหนังสือสำนักงานรับรองมาตรฐานและประเมินคุณภาพการศึกษา (องค์การมหาชน)

 ที่ มศ ๐๐๐๓/๑๖๒๐ ลงวันที่ ๒๑ มิถุนายน ๒๕๖๗ จำนวน ๑ ชุด

 ด้วยกรมส่งเสริมการปกครองท้องถิ่น ร่วมกับสำนักงานรับรองมาตรฐานและประเมินคุณภาพการศึกษา (องค์การมหาชน) หรือ (สมศ.) ดำเนินโครงการพัฒนาระบบรายงานประเมินตนเองอิเล็กทรอนิกส์ของสถานศึกษา สำหรับศูนย์พัฒนาเด็กเล็กสังกัดองค์กรปกครองส่วนท้องถิ่น โดยมีวัตถุประสงค์หลัก
เพื่อให้หน่วยงานต้นสังกัดสามารถนำข้อมูลที่สถานศึกษาป้อนเข้าระบบ มาใช้วิเคราะห์หรือจัดทำรายงานสรุปสำหรับการตัดสินใจเชิงนโยบายได้อย่างสะดวกรวดเร็ว ในการนี้ ได้กำหนดโครงการอบรมนำร่องการใช้งานระบบรายงานประเมินตนเองอิเล็กทรอนิกส์ของสถานศึกษา โดยมีกำหนดการจัดอบรม จำนวน ๓ ครั้ง ดังนี้

 ครั้งที่ ๑ วันที่ ๑๒ กรกฎาคม ๒๕๖๗ ณ โรงแรมอมารี บุรีรัมย์ ยูไนเต็ด จังหวัดบุรีรัมย์

 ครั้งที่ ๒ วันที่ ๑๙ กรกฎาคม ๒๕๖๗ ณ โรงแรมแสนโฮเทลเชียงราย จังหวัดเชียงราย

 ครั้งที่ ๓ วันที่ ๒๖ กรกฎาคม ๒๕๖๗ ณ โรงแรมแกรนด์ฟอร์จูน จังหวัดนครศรีธรรมราช

 กรมส่งเสริมการปกครองท้องถิ่นพิจารณาแล้ว เพื่อให้การดำเนินโครงการพัฒนาระบบรายงานประเมินตนเองอิเล็กทรอนิกส์ของสถานศึกษา สำหรับศูนย์พัฒนาเด็กเล็กสังกัดองค์กรปกครองส่วนท้องถิ่น เป็นไปด้วยความเรียบร้อย จึงขอความร่วมมือจังหวัดดำเนินการ ดังนี้

 ๑. คัดเลือกองค์กรปกครองส่วนท้องถิ่นที่มีศูนย์พัฒนาเด็กเล็กในสังกัด ที่มีความพร้อม
ด้านบุคลากรและเทคโนโลยีสารสนเทศ จำนวน ๑๐ แห่ง

 ๒. แจ้งองค์กรปกครองส่วนท้องถิ่นทุกแห่งที่ได้รับคัดเลือก มอบหมายบุคลากรทางการศึกษาขององค์กรปกครองส่วนท้องถิ่น จำนวน ๑ คน และครู/ผู้ดูแลเด็กของศูนย์พัฒนาเด็กเล็กในสังกัด จำนวน ๑ คน เข้าร่วมโครงการอบรมนำร่องการใช้งานระบบรายงานประเมินตนเองอิเล็กทรอนิกส์ของสถานศึกษา ตามวัน เวลาและสถานที่กำหนด

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ร.อสถ. ...................................................

ผอ.กศ. ..................................................

ผอ.กง.ปศ. .............................................

หน.ง. .....................................................

จนท. .....................................................

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. 02-241 9000 ต่อ 534๔

ไปรษณีย์อิเล็กทรอนิกส์ saraban@dla.go.th

ร.อสถ. ..................................

ผอ.กศ. ..................................

ผอ.กง.ปศ..............................

หน.ง......................................

จนท.......................................

ผู้ประสานงาน นายศุภชัย หมีนสัน โทร. 08 6531 7791